Ego R... decanus capelle ducis diuionensis notum facio omnibus presentem paginam inspecturis quod Milo li Bornes, miles, in nostra presencia constitutus cum filio suo Guidone recognouit quod ipse laude et assensu dicti filii in perpetuum ascensiuit P... abbati et ecclesie sancti Stephani diuionensis unam peciam terre sitam inter terram Berton de Doal et terram Alasoyt Bœl pro uno quartallo bladi annuatim percipiendi in molendino suo de Geysel apud Basey usque ad festum beati Johannis Baptiste ita quod medietas erit frumenti et altera medietas erit auene et sciendum quod ipse Milo quadraginta solidos proinde recepit ab abbate supra dicto, quam terram contra omnes querelantes si qui forte apparuerint sacramento interposito debet garantire. In cuius rei testimonium ad preces supradictorum uidelicet Milonis et filii sui, sigilli mei munimine presentem paginam roboraui. Actum est anno Domini m° cc° uicesimo septimo, mense octobri.